पर्यावरण जागरूकता के लिए देश के 14 स्कूलों में चुना गया सरतरा का स्कूल
बेंगलुरू में आयोजित होने वाले कार्यक्रम में स्कूल के 10 चुनिंदा स्टूडेंट्स समेत एक शिक्षक को मिलेगा अवार्ड
भास्करन्यूज | सिरोही
आदर्शराजकीय उच्च माध्यमिक स्कूल सरतरा को पर्यावरण के क्षेत्र में बेहतरीन कार्य के लिए राष्ट्रीय पुरस्कार ‘अर्थियन अवार्ड-2015’ से सम्मानित किया जाएगा। भारत सरकार के वन एवं पर्यावरण मंत्रालय द्वारा स्थापित रिसोर्स सीईई नोडल एजेंसी भारत स्काउट गाइड और विप्रो के संयुक्त तत्वावधान में पर्यावरण के क्षेत्र में दिए जाने वाले इस पुरस्कार के लिए देश के टॉप टेन स्कूल कॉलेजों को शामिल किया जाता है।
देश के टॉप टेन स्कूल-कॉलेजों में से राजस्थान के दो स्कूलों का चयन हुआ, जिसमें हमारे जिले की आदर्श राजकीय उच्च माध्यमिक स्कूल सरतरा का नाम शामिल है। इससे पहले 2013 में भी सरतरा स्कूल यह अवार्ड मिला था, लेकिन इस बार सरतरा स्कूल की 5-5 स्टूडेंट्स की दो टीमें चयनित हुई। विप्रो की ओर से पर्यावरण संरक्षण पर संचालित अर्थियन कार्यक्रम के तहत जनवरी 2016 को बैलगोंर में सरतरा स्कूल को इस अवार्ड से नवाजा जाएगा। पुरस्कार के रूप में एक लाख रुपए का नकद पुरस्कार, ट्राफी, टीम सदस्यों को अर्थियन किट, प्रमाण पत्र एवं मुफ्त की यात्रा शामिल है।
^सरतरा स्कूल को मिले अर्थियन अवार्ड के पैसे को पर्यावरण संरक्षण पर खर्च किया जाएगा। यह अवार्ड सभी की मेहनत का नतीजा है। इसके तहत अगले तीन सालों तक विप्रो की टीम के साथ और भी बेहतर तरीके से काम किया जाएगा।- राजेशबारबर, प्रधानाचार्य, आदर्श राजकीय उच्च माध्यमिक स्कूल, सरतरा
दो साल पहले भी मिला था अवार्ड
यहअवार्ड 2013 में भी सरतरा स्कूल को मिला था। लेकिन, तब स्कूल की एक ही टीम का चयन हुआ था, लेकिन इस बार दो टीमों का चयन होना हमारे लिए गर्व की बात है। इस बार राजस्थान से सरतरा के अलावा गोडावास(बाड़मेर)का स्कूल का चयन हुआ है। टीम प्रभारी सरूपाराम माली ने इस उपलब्धि का श्रेय स्टूडेंट्स, प्रधानाचार्य एवं स्टाफ को दिया। जिसमें शिक्षक सूर्यप्रकाश, मोहित पायल, शरद सिंह, मुकेश मेघवाल, वीराराम, खेताराम, राजेंद्र कुमार, विक्रमादित्य, गणपतराज, हनुमानप्रसाद, रणजीत कुमार, जोगसिंह एवं मोतीराम का योगदान रहा।
पांच छात्रों की जैव विविधता टीम ने स्कूल परिसर एवं आसपास मौजूद जीवों की प्रजातियों की जानकारी जुटाई। स्कूल में संचालित पक्षियों के लिए चुग्गा पात्र, परिंडा अभियान एवं घोंसला अभियान का दस्तावेजीकरण किया। पेड़-पौधों की पत्तियों के उपयोगों का अध्ययन, जीवों एवं वनस्पति की एक-दूसरे पर निर्भरता, जंगली एवं आवारा पशुओं की समस्याओं की समझ, किसानों से साक्षात्कार किए। भोजन संबंधी प्राचीन एवं वर्तमान आदतों का जैव विविधता पर प्रभाव, बदलती जीवनशैली के दुष्प्रभाव, जैव विविधता संबंधी पौराणिक मान्यताओं, मुहावरों, रीति-रिवाजों का दस्तावेजीकरण किया गया। कार्यक्रम की योजना निर्माण, क्रियान्वयन एवं प्राप्त परिणामों के दस्तावेजीकरण एवं रिपोर्टिंग का काम स्काउट मास्टर सरूपाराम माली उनकी टीम ने किया।
पांच छात्रों की जल परियोजना टीम ने स्कूल में जल उपभोग के स्थान एवं उनकी दैनिक, मासिक एवं वार्षिक गणना, स्कूल के जलस्त्रोत की स्थिति का अध्ययन किया। स्कूल एवं गांव के अलग-अलग जल स्त्रोतों के एकत्रित नमूनों की गुणवत्ता जांचने के लिए 10 प्रकार के टेस्ट किए। स्कूल परिसर में वर्षाजल संग्रहण क्षमता एवं आदर्श स्थिति का तुलनात्मक अध्ययन, स्वनिर्मित वर्षामापी यंत्रों से पूरे सत्र की वर्षा की मात्रा को मापा तथा स्कूल की जल संरक्षण योजना का विश्लेषण आसपास के स्कूलों की जल स्थिति से किया। तुलनात्मक अध्ययन और परिणामों का विश्लेषण, इसके अलावा समाज में पानी से जुड़े मुद्दों पर अलग-अलग केस स्टडीज तैयार की गई।
सिरोही. सरतरामें ग्रामीणों को जल संरक्षण की जानकारी देते छात्र।
पहली बार दो टीमों का चयन
देशमें पहली किसी एक ही स्कूल की दो टीमों को अर्थियन अवार्ड के लिए चुना गया है। सरतरा स्कूल में जल परियोजना और जैव विविधता के लिए गठित 5-5 छात्रों की दोनों टीमों ने सराहनीय काम किया और एक ही स्कूल की दोनों टीमों को अर्थियन अवार्ड के लिए चुना गया। पर्यावरण के प्रति चेतना पैदा करने के लिए शिक्षकों के मार्गदर्शन में स्टूडेंट्स की टीमों का गठन किया गया है। यह टीमें स्कूल में पौधरोपण और संरक्षण की जिम्मेदारी बखूबी निभा रहे हैं। स्कूल में चहूंओर हरियाली छाई हुई है।
पहलीबार स्टूडेंट्स करेंगे हवाई यात्रा
बैंगलोरमें विप्रो के मुखिया अजीम प्रेमजी के हाथों यह पुरस्कार दिया जाएगा। संस्था पूरी टीम की यात्रा का खर्च उठाएगा, जिसमें अहमदाबाद से बैंगलोर तक आने जाले के लिए हवाई यात्रा भी शामिल है। सरतरा स्कूल के अर्थियन टीम में स्काउट मास्टर सरूपाराम माली, प्रधानाचार्य राजेश बारबर समेत जल परियोजना जैव विविधता टीम के स्टूडेंट्स को शामिल किया गया। जल परियोजना टीम के राहुल पुरोहित, मुकेश सुथार, प्रेमसिंह झाला, संजय वैष्णव, प्रवीण मेघवाल और जैव विविधता टीम के मुकेश मेघवाल, भरत मेघवाल, योगेश सुथार, गोविंद माली और नारायण चौधरी सभी स्टूडेंट्स पहली बार हवाई यात्रा करेंगे।
hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva